Diari Oficial de la Generalitat Valenciana


Sumari del DOGV 3116, del 06-11-1997 (1997/11167)

Convocatòria d'una oposició per a cobrir una plaça de guàrdia de la Policia Local.
----------------------------------------------------------------------------------

### Dades del document

Número de DOGV
:   3116

Data del DOGV
:   06-11-1997

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/11245


Organisme emissor
:   Ajuntament de Daya Nueva

Tipus de document
:   Convocatòria

CONVOCATÒRIA [97/M11225]
  
L'Ajuntament de Daya Nueva convoca proves selectives per a proveir, pel procediment d'oposició, una plaça de l'escala d'administració especial, subescala de serveis especials, classe Policia Local, d'acord amb les següents bases aprovades pel Ple de la corporació en sessió de data 24 de juliol de 1997:
  
Bases de la convocatòria per a proveir en propietat una plaça de guàrdia de la Policia Local vacant en aquest Ajuntament.
  
De conformitat amb el que disposa la Llei 7/1985, de 2 d'abril, el Reial Decret Legislatiu 781/1986, de 18 d'abril, la Llei 2/1990, de la Generalitat Valenciana, el Decret 152/1991 i la posterior ordre del conseller que el desplega i altres normes aplicables.
  
Primera. Objecte de la convocatòria
  
L'objecte de la present convocatòria és la provisió en propietat de una plaça d'agent de la Policia Local, escala d'administració especial, subescala de serveis especials, classe de Policia Local i auxiliars, classificada en l'escala bàsica corresponent al grup D. Aquesta plaça es proveirà mitjançant oposició lliure.
  
Segona. Requisits dels aspirants
  
1. Per a prendre part en aquesta oposició els aspirants hauran de complir els requisits següents:
  
a) Ser espanyol.
  
b) Tindre complits 18 anys i no excedir dels 30; ambdues edats estan referides al dia d'acabament del termini de presentació d'instàncies.
  
c) Estar en possessió del títol de Graduat Escolar o Formació Professional de primer grau o equivalent. o estar en condicions per a obtindre'l en la data en què finalitze el termini de presentació d'instàncies.
  
d) No patir cap malaltia ni defecte físic que impedisquen l'exercici de les corresponents funcions.
  
e) No haver estat separat mitjançant expedient disciplinari del servei a l'estat, a les comunitats autònomes o a les entitats locals ni trobar-se inhabilitat per a l'exercici de les funcions públiques.
  
f) Posseir els permisos de conduir de vehicles de les classes A-2 i B-2.
  
g) Tindre una estatura mínima de 1,65 metres per a les dones i 1,70 per als homes.
  
2. Els aspirants hauran de complir totes les condicions indicades el dia d'acabament del termini de presentació d'instàncies, excepte les esmentades en la lletra e), que hauran de referir-se al moment d'acabament de les proves selectives amb la publicació de la llista d'aprovats.
  
Tercera. Presentació de sol·licituds
  
1. Les instàncies per a sol·licitar prendre part en l'oposició s'adreçaran a l'alcalde president d'aquest Ajuntament; s'hi farà constar que es compleixen totes i cadascuna de les condicions exigides en la base segona i s'hi adjuntarà la fotocòpia del document nacional d'identitat. Es presentaran en el Registre General de l'Ajuntament els dies laborables, de 08.00 a 14.00 hores, o en la forma que determina l'article 38 de la Llei 30/1992, de 26 de novembre; a la instància s'adjuntarà el justificant d'haver ingressat en la caixa municipal la quantitat de 1.000 pessetes, en concepte de drets d'examen.
  
2. El termini de presentació d'instàncies serà de 20 dies naturals, comptats a partir de l'endemà de la publicació de la convocatòria en el Boletín Oficial del Estado.
  
Quarta. Admissió dels aspirants
  
1. Conclòs el termini de presentació d'instàncies, el alcalde aprovarà la llista provisional d'admesos i exclosos, que serà publicada en el Butlletí Oficial de la Província i exposada al tauler d'anuncis de l'Ajuntament amb indicació de les causes d'exclusió, si s'escau; es concedirà un termini de 10 dies per a reclamacions.
  
2. Aquestes reclamacions, si n'hi ha, seran acceptades o rebutjades en la mateixa resolució per la qual s'aprove la llista definitiva que serà feta pública en la mateixa forma indicada.
  
En la mateixa resolució l'alcalde determinarà el lloc, la data i l'hora de començament dels exercicis, l'ordre d'actuació dels aspirants i la composició del tribunal qualificador.
  
Cinquena. Tribunal qualificador
  
El tribunal qualificador estarà integrat pels membres següents:
  
President: l'alcalde president de l'Ajuntament o regidor en qui delegue.
  
Vocals:
  
- Un representant del professorat oficial designat per l'Institut Valencià de Seguretat Pública.
  
- Un representant de l'administració de la Generalitat Valenciana, designat per la Direcció General d'Interior.
  
- Un funcionari d'habilitació nacional designat pel president de la corporació.
  
- Un regidor de cada partit polític de la corporació.
  
Secretari: el de la corporació o funcionari en qui delegue.
  
2. La designació dels membres del tribunal, titulars i suplents, es farà pública en el Butlletí Oficial de la Província i al tauler d'edictes de l'Ajuntament.
  
Els membres del tribunal hauran d'abstenir-se de formar part d'aquest quan concórreguen qualssevol de les circumstàncies que disposa l'article 28 de la Llei 30/1992 i ho hauran de notificar a l'Alcaldia.
  
3. El tribunal podrà disposar la incorporació als seus treballs d'assessors especialistes per a la realització de les proves, de conformitat amb el Decret 152/1991, de 29 d'agost (DOGV núm. 1.616 de 6 de setembre) i el Reial Decret 364/1995, de 10 de març (BOE núm. 85 de 10 d'abril).
  
4. El tribunal es classifica en la categoria quarta als efectes establits en la Resolució d'11 de febrer de 1991 i percepció de les assistències que corresponguen als seus membres
  
5. El tribunal no podrà declarar que ha superat les proves selectives un nombre d'opositors superior al de places convocades.
  
Sisena. Desenvolupament i publicitat de les proves
  
1. Les bases, una vegada aprovades pel Ple de l'Ajuntament, es publicaran íntegrament en el Butlletí Oficial de la Província. L'anunci extractat de la convocatòria es publicarà també en el Boletín Oficial del Estado.
  
2. Tots els anuncis de tràmit posteriors se publicaran també en el Butlletí Oficial de la Província, tal com es concreta en els distints epígrafs d'aquestes bases excepte el que disposa l'apartat 5. següent.
  
L'anunci de la convocatòria, les bases i la resta d'anuncis relatius al desenvolupament de les proves es publicaran també al tauler d'anuncis de l'Ajuntament, encara que els terminis es computaran a partir de la publicació en el Butlletí Oficial de la Província.
  
3. Els exercicis de les proves no podran començar fins a transcorreguts dos mesos des de la data de publicació de l'anunci de la convocatòria en el Boletín Oficial del Estado.
  
4. Sense perjudici del que s'ha dit anteriorment, el començament del primer exercici s'anunciarà en el Butlletí Oficial de la Província almenys amb 15 dies d'antelació i s'hi expressarà el dia, l'hora i el lloc en què haurà de tindre lloc.
  
5. El començament de la resta d'exercicis s'anunciarà sols al tauler d'anuncis de l'Ajuntament i hauran de transcórrer entre la realització de cadascun dels exercicis i el següent un mínim de 48 hores i fer-se públic l'anunci de començament amb una antelació mínima de 24 hores.
  
6. Els opositors seran convocats per a cada exercici en crida única, excepte casos de força major degudament justificats i lliurement apreciats pel tribunal; la no-presentació a qualsevol dels exercicis obligatoris determinarà automàticament la pèrdua del seu dret a participar en la resta dels exercicis i quedarà conseqüentment exclòs del procés selectiu.
  
7. L'ordre d'actuació dels opositors en aquells exercicis que no permeten l'actuació simultània de tots ells, s'iniciarà alfabèticament per aquell el primer cognom del qual comence per la lletra que resulte determinada en el sorteig que tinga lloc a aquests efectes.
  
Setena. Procediment de selecció
  
El procediment de selecció constarà de quatre exercicis:
  
1. Primer exercici: test psicotècnic. De caràcter obligatori i eliminatori.
  
2. Segon exercici: proves físiques. De caràcter obligatori i eliminatori. Consistents en la realització de les proves físiques i amb les característiques que s'indiquen a continuació:
  
- Carrera de velocitat: 60 metros. Homes: 10''; dones: 12''.
  
- Carrera de fons: 1.000 metros. Homes: 4'; dones: 4'10''.
  
- Escalada de corda amb presa de peus. Homes: 4 m. Dones: 3 m.
  
- Salt de longitud amb carrera. Homes: 4 m. Dones: 3,80 m.
  
- Salt d'altura. Homes: 1,10 m. Dones: 1 m.
  
3. Tercer exercici. De caràcter obligatori i eliminatori.
  
Consistirà en la realització per escrit d'un qüestionari de preguntes sobre els temes que componen els grupos un a quatre del temari inclòs en l'annex I. Per a superar aquest exercici caldrà contestar correctament la meitat, almenys, del total de les preguntas, tenint en compte que per cadascuna de les contestades incorrectament s'anul·larà una de les contestades de forma correcta. Les preguntes no contestades no tindran valor computable.
  
4. Quart exercici: entrevista personal que comprendrà també coneixements de la matèria inclosa en el grup V del temari descrit en l'annex I.
  
Les proves tindran una puntuació d'entre 0 i 10 punts i caldrà obtindre 5 punts per a accedir a la prova següent, excepte en les proves físiques descrites en el punt 2. d'aquesta base, que tindran una qualificació d'apte i no apte.
  
5. Reconeixement mèdic. De caràcter obligatori i eliminatori si escau.
  
Els aspirants que hagen superat la fase d'oposició hauran de presentar un reconeixement mèdic en què quede constància de no estar inclosos en el quadre mèdic d'exclusions de l'annex II.
  
Vuitena. Qualificació
  
La qualificació s'adoptarà sumant les puntuacions atorgades pels distints membres assistents del tribunal i dividint el total pel nombre d'aquells, sent el quocient la qualificació definitiva.
  
Acabada la qualificació dels aspirants, el tribunal elevarà la proposta de nomenament, que no podrà incloure més candidats que el nombre de places oferides, al president de la corporació.
  
Novena. Relació d'aprovats i presentació de documents
  
Els aspirants seleccionats hauran de presentar, en el termini de 10 dies naturals a partir de la publicació de la llista d'aprovats, els documents acreditatius de les condicions exigides en les presents bases, a saber:
  
a) Fotocòpia compulsada del document nacional d'identitat.
  
b) Certificat mèdic acreditatiu de no estar inclòs en el quadre d'exclusions de l'annex II.
  
c) Declaració jurada de no haver sigut separat mitjançant expedient disciplinari, de cap administració pública, ni trobar-se inhabilitat per a l'exercici de funcions públiques.
  
d) Fotocòpia compulsada dels certificats acadèmics exigits.
  
e) Fotocòpia compulsada dels permisos de conducció A-2 i B-2.
  
Qui dins del termini indicat i excepte causes de força major, no presenten la documentació, no podran ser nomenats funcionaris en pràctiques i quedaran anul·lades totes les actuacions.
  
Deu. Curs teòric i pràctic
  
Els opositors que hagen superat les proves selectives hauran d'incorporar-se a l'Institut Valencià de Seguretat Pública per a seguir el curs de contingut teòric i pràctic, amb la duració i criteris de valoració establits en el Decret 152/1991, de 29 d'agost, del Consell de la Generalitat Valenciana.
  
Per a la realització del curs teòric i pràctic l'aspirant serà nomenat funcionari en pràctiques i percebrà amb càrrec a la corporació les retribucions que li corresponguen d'acord amb el Reial Decret 456/1986, de 10 de febrer.
  
Així mateix, li serà reconegut aquest temps de serveis en cas que resulte nomenat en propietat.
  
L'aspirant que no supere el curs teòric i pràctic podrà incorporar-se al curs immediatament posterior. Si no supera aquest segon curs quedarà definitivament decaigut en el seu dret de reserva.
  
Onze. Nomenament i presa de possessió
  
Acabat el curs, l'Institut Valencià de Seguretat Pública comunicarà a l'Ajuntament la relació d'alumnes que l'han superat als efectes del seu nomenament com a funcionaris de carrera. Aquest nomenament haurà d'efectuar-se en el termini màxim de 15 dies, comptats des de la dita comunicació.
  
Els nomenats hauran de prendre possessió del seu lloc de guàrdia de la Policia Local en el termini d'un mes a comptar del següent al de la notificació del nomenament.
  
 Daya Nueva, 21 de juliol de 1997.
  
ANNEX I
  
Temari
  
Grup primer. Dret Constitucional i Administratiu.
  
Tema 1. Organització política de l'estat espanyol. Classe i forma d'estat. Organització territorial de l'estat. La Corona. Poder executiu. Poder judicial. Relacions entre el govern y les Corts Generals.
  
Tema 2. La Constitució espanyola. El sistema constitucional. La Constitució espanyola de 1978. Principis generals. El Tribunal Constitucional.
  
Tema 3. Les Corts Generals. Les cambres. La funció legislativa. L'administració de justícia.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 6. Administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup segon. Règim local i policia
  
Tema 8. El municipi, òrgans unipersonals de govern. L'alcalde. Els tinents d'alcalde. Els regidors.
  
Tema 9. El municipi, òrgans col·legiats de govern. El ple de l'ajuntament. La Comissió de Govern. Òrgans consultius, les comissions informatives.
  
Tema 10. La seguretat ciutadana. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de forces i cossos. Policia Governativa i Judicial.
  
Tema 11. La Policia Local, conceptes previs. Missions i objectius. Estructura orgànica i funcional.
  
Tema 12. El binomi Policia Local-ciutadà, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la Policia Local: Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació dels policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de la Seguretat Pública.
  
Grup tercer. Dret Penal i Policia Administrativa
  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.
  
Tema 16. Classes de faltes. Contra els interessos generals de les poblacions, contra les persones i contra la propietat.
  
Tema 17. Classes de delictes. Contra les persones, contra la llibertat i la honestedat i contra la propietat.
  
Tema 18. Obligacions i competències dels ajuntaments. Les ordenances municipals. Els bans d'alcaldia.
  
Tema 19. Ordenances municipals: concepte i classes. Infraccions. Potestat sancionadora, principals infraccions a bans i ordenances. Procediment sancionador.
  
Grup quart. Trànsit
  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 21. Reglaments que puguen sorgir del desplegament de la Llei de Bases sobre Trànsit i Circulació de Vehicles a Motor i Seguretat Viària.
  
Tema 22. El trànsit viari: introducció. Vies, vehicles i conductors. Les condicions tècniques del vehicle. Classes de transport.
  
Tema 23. El transport: servei públic de passatgers i servei públic de mercaderies o mixtes. El servei privat, mercaderies perilloses. Condicions tècniques del vehicle de transports i altres requisits principals.
  
Tema 24. Els accidentes de trànsit: concepte i consideracions prèvies. Les causes. Classes i faltes.
  
Grup cinqué
  
Tema 25. Els carrers del municipi de Daya Nueva. Ubicació d'edificis i dependències municipals. Vies de comunicació que travessen el municipi. Principals senderes i camins rurals.
  
ANNEX II
  
Quadre d'exclusions mèdiques
  
1. Obesitat o primesa manifestes que dificulten o incapaciten per a l'exercici del lloc de treball.
  
2. Malalties o lesions agudes, actives en el moment del reconeixement, que puguen produir seqüeles capaces de dificultar o impedir el desenvolupament de les funcions pròpies del càrrec.
  
3. Ull i visió:
  
3.1. Agudesa visual sense correcció inferior als tres quarts de la visió normal en ambdós ulls.
  
3.2. Despreniment de retina en més de dues ocasions.
  
3.3. Hemianòpsies.
  
3.4. Qualsevol altre procés patològic que dificulte de manera important l'agudesa visual.
  
4. Oïda i audició.
  
Agudesa auditiva que supose una pèrdua entre 3.000 i 4.000 hertzs a 35 decibels o de 5.000 hertzs a 45 decibels.
  
5. Aparell locomotor.
  
Alteracions de l'aparell locomotor que limiten o dificulten el desenvolupament del treball, o que puguen agreujar-se amb l'exercici del lloc de treball (patologia òssia d'extremitats, retraccions o limitacions funcionals de causa muscular o articular, defecte de columna vertebral i altres processos ossis, musculars i articulars).
  
6. Aparell digestiu.
  
Qualsevol procés digestiu que dificulte l'exercici del lloc de treball.
  
7. Aparell respiratori.
  
L'asma bronquial, la broncopatia obstructiva, el pneumotòrax espontani (en més d'una ocasió), la tuberculosi pulmonar activa i altres processos de l'aparell respiratori, que dificulten el desenvolupament del treball.
  
8. Sistema circulatori.
  
Hipertensió arterial mal controlada, no havent de sobrepassar en repós els 155 mmHg en pressió sistòlica i els 90 mmHg en pressió diastòlica: varices o insuficiència venosa perifèrica, així com qualsevol patologia o lesió vascular que limite l'exercici del treball.
  
9. Sistema nerviós.
  
Epilèpsia, depressió, tremolor de qualsevol causa, alcoholisme, toxicomanies i altres processos patològics que dificulten el desenvolupament de la funció.
  
10. Pell i fàneres.
  
Cicatrius que produïsquen limitació funcional i altres processos que dificulten o limiten el desenvolupament de la funció.
  
11. Altres processos patològics.
  
Diabetis insulinodepenents, diabetis insípida, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés patològic que limite o incapacite per al desenvolupament del treball.